אנדרי ברודר

אנדרי ברודר (באנגלית: Andrei Broder; נולד ב-1953 ברומניה) הוא ד"ר למדעי המחשב, מדען מוביל בחברת "גוגל". לשעבר סגן נשיא בחברת "יאהו".

קורות חיים

ברודר נולד ברומניה ב-1953, ועלה לישראל בשנת 1973, לאחר שכבר החל בלימודי הנדסת חשמל בבוקרשט. בארץ החל ללמוד לתואר ראשון להנדסת חשמל בפקולטה להנדסת חשמל בטכניון, וכעבור שנה עבר לתחום מדעי המחשב בפקולטה למדעי המחשב. לאחר שירותו הצבאי כחובש בחיל הרפואה המשיך לתואר שני ודוקטורט (1985) באוניברסיטת סטנפורד, אותו עשה בהנחיית פרופ' דונלד קנות'.

לאחר לימודיו החל לעבוד במעבדות חברת "DEC" בפאלו אלטו, והיה מעורב בפיתוח מנוע החיפוש "אלטה ויסטה". לאחר רכישת DEC בידי "קומפאק" והפיכת "אלטה ויסטה" לחברה עצמאית, המשיך לעבוד בחברת החיפוש כמדען הראשי, ושקד על פיתוח אלגוריתם החיפוש של מנוע החיפוש שלה. בין השאר פיתח יחד עם צוותו מנגנון CAPTCHA, והם היו לראשונים שרשמו פטנט בנושא. בשנת 2002 עבר לחברת "IBM", ובנובמבר 2005 מונה לסגן נשיא לטכנולוגיות חיפוש עתידיות ב"יאהו".

נשוי ליפה ומתגורר בקליפורניה.

קישורים חיצוניים 

 דף אישי  באתר יאהו

הערות שוליים

חיילי חיל הרפואה
מדעני מחשב יהודים
מדעני מחשב אמריקאים
מדענים יהודים אמריקאים
עובדי IBM
עובדי Yahoo!
בוגרי הטכניון - מכון טכנולוגי לישראל
בוגרי אוניברסיטת סטנפורד
עולים בשנות ה-1970
מהגרים מישראל לארצות הברית
מנהלים אמריקאים
מנהלים יהודים
ישראלים ילידי רומניה
אמריקאים ממוצא יהודי-רומני
ישראלים שנולדו ב-1953
אמריקאים שנולדו ב-1953